
REFERAT

privind darea în folosinţă gratuită către SC RETIM ECOLOGIC SERVICE SA a unui teren situat în Timişoara zona CET-SUD (STR.Ovidiu Cotruş)
Prin Hotărârea nr.23 din 31.01.2006 Consiliul Local al municipiului Timişoara a aprobat  delegarea gestiunii serviciilor publice de salubrizare  pe raza municipiului Timişoara.

Delegarea gestiunii s-a făcut prin încheierea contractului de concesiune nr.SC2006-15414/31.07.2006, activităţile specifice serviciului de salubrizare fiind delegate, pentru o perioadă de 8 (opt) ani, către operatorul S.C. RETIM ECOLOGIC SERVICE S.A., care deţine exclusivitatea prestării activităţilor de salubrizare conform legislaţiei în vigoare.

Potrivit art.4 alin.1 din  Hotărârea  Consiliului Local nr.211/14.06.2011 contractul de concesiune nr.SC2006-15414/31.07.2006 încheiat între Consiliul Local al municipiului Timişoara  şi S.C. Retim Ecologic Service S.A. s-a prelungit pe o perioadă de 25 ani, începând cu data de 04.08.2014 până la data de 04.08.2039, perioadă necesară amortizării investiţiei Staţie de compostare cu fermentare uscată complet închisă, dotată cu sistem de ventilaţie şi filtrare a aerului pentru prelucrarea fracţiei biodegradabile din deşeurile municipale nepericuloase, deşeurile verzi şi nămolurile rezultate de la staţia de epurare a municipiului Timişoara.
Conform articolului 3 din hotărârea mai sus menţionată s-a aprobat modificarea punctului 3 din „Programul de realizare a investiţiilor şi aportul acestora în gestiunea integrată a deşeurilor în Municipiul Timişoara” prin înlocuirea staţiei de compostare aerobă cu staţie de compostare cu fermentare uscată complet închisă care urmează a fi realizată de către S.C. Retim Ecologic Service S.A.
 Pentru realizarea investiţiei mai sus menţionate, operatorul de servicii publice de salubrizare S.C. Retim Ecologic Service S.A., solicită prin adresa nr.13297/31.08.2011 înregistrată la Primăria Municipiului Timişoara cu nr.RM2011-2475/31.08.2011 darea în folosinţă garatuită a terenului în suprafaţă de 20.000 mp situat în zona CET-SUD (str.Ovidiu Cotruş), înscris în C.F. Nr.409857 a municipiului Timişoara (provenită din conversia pe hârtie a CF Nr.8442 Chişoda)  cu nr.top. 694/1/1; 694/1/2; 695/1/1 şi 695/1/2/2.
Prin Hotărârea Consiliului Local nr.71 din 27.03.2007 s-a aprobat trecerea unor suprafeţe de teren din domeniul public al municipiului Timişoara în domeniul privat al acestuia în vederea realizării unei platforme tehnologice de gestionare a deşeurilor în municipiul Timişoara, parcele care au fost înscrise înainte de dezmembrare în C.F. Nr.3865-Chişoda, iar după dezmembrare în C.F. Nr.8442- Chişoda conform documentaţiilor întocmite de S.C. Eficient S.A.
Conform art.3 din hotărârea mai sus menţionată s-a aprobat dezmembrarea în patru parcele a terenului cu nr.top. 694/1/1; 694/1/2; 695/1/1; 695/1/2 în suprafaţă de 102.354 mp, astfel:
- parcela cu nr.top.694/1/1; 694/1/2; 695/1/1; 695/1/2/4 înscrisă în C.F. Nr.8442- Chişoda în suprafaţă de 25.000 mp a fost concesionată prin atribuire directă pe o perioadă de 49 de ani, către S.C. Retim Ecologic Service S.A. pentru realizarea staţiei de sortare a deşeurilor reciclabile colectate de pe raza municipiului Timişoara prin Hotărârea Consiliului Local  nr.242/31.07.2007, staţie ce a fost pusă în funcţiune în luna iunie 2010;

- parcela cu nr.top.694/1/1; 694/1/2; 695/1/1; 695/1/2/3 înscrisă în C.F. Nr.409857 a municipiului Timişoara (provenită din conversia pe hârtie a CF Nr.8442 Chişoda) în suprafaţă de 27.354 mp a fost dată în administrare Consiliului Judeţean Timiş pentru construcţia obiectivului de investiţie „Staţie de transfer Timişoara” parte integrantă a proiectului „Sistem Integrat de management al deşeurilor în judeţul Timiş” prin Hotărârea Consiliului Local al municipiului Timişoara nr.43/23.02.2010;
- parcela cu nr.top.694/1/1; 694/1/2; 695/1/1; 695/1/2/1 înscrisă în  C.F. Nr.8442- Chişoda în suprafaţă de 30.000 mp a fost concesionată prin atribuire directă, pe o perioadă de 49 de ani, către S.C. Administrarea Domeniului Public S.A. pentru depozitarea vehiculelor fără stăpân sau abandonate pe terenuri aparţinând domeniului public sau privat al statului ori Consiliului Local al municipiului Timişoara prin Hotărârea Consiliului Local nr.243/31.07.2007;
- parcela cu nr.top.694/1/1; 694/1/2; 695/1/1; 695/1/2/2 înscrisă în C.F. Nr.409857 a municipiului Timişoara (provenită din conversia pe hârtie a CF Nr.8442 Chişoda) în suprafaţă de 20.000 mp din domeniul privat al municipiului Timişoara pentru realizarea altor facilităţi necesare gestionării deşeurilor generate în municipiul Timişoara.
Terenul cu suprafaţa de 20.000 mp  înscris în C.F. Nr.409857 (provenită din conversia pe hârtie a CF Nr.8442 Chişoda) cu nr.top.694/1/1; 694/1/2; 695/1/1; 695/1/2/2 face parte din domeniul privat al municipiului Timişoara şi nu a fost solicitat de către foştii proprietarii sau moştenitorii acestora în baza Legii nr.18/1991 republicată, Legii nr.1/2000, Legii nr.247/2005, fapt ce rezultă din adresa nr.RM2011- 2475/26.09.2011 eliberată de către Serviciul Administrare Fond Funciar din cadrul Primăriei Municipiului Timişoara.
Pentru parcelele topografice identificate cu nr.top.694/1/1 şi 695/1/1 au fost depuse cereri de revendicare, prin notificări, conform prevederilor Legii nr.10/2001, art.21, alin.2,3, fiind constituite dosarele administrative nr.692, 698, 1093 şi 1094, soluţionate în baza Dispoziţiei nr.1666/03.07.2008 şi 3453/28.12.2007, fapt ce rezultă din adresa nr.RM2011-2475/27.09.2011 a Serviciului Administrare Patrimoniu-Baze Sportive.
Dispoziţiile Primarului municipiului Timişoara mai sus menţionate sunt în vigoare, iar pe rolul instanţelor de judecată nu figurează litigii, fapt ce rezultă din adresele nr.SJ2011-22521/12.10.2011 şi nr.RM2011-2475/07.10.2011 a Serviciului Juridic din cadrul Primăriei Municipiului Timişoara.

Potrivit art.8 din Legea nr.213/1998 privind bunurile proprietate publică, cu modificările  ulterioare, trecerea bunurilor din domeniul privat al unităţilor administrativ – teritoriale în domeniul public al acestora se face prin hotărâre a consiliului local.

Conform art.124 din Legea administraţiei publice locale nr.215/2001 republicată şi actualizată, consiliul local poate da în folosinţă gratuită, pe termen limitat, bunuri mobile şi imobile proprietate publică  sau privată  persoanelor juridice fără scop lucrativ care desfăşoară  activitate de binefacere sau de utilitate publică ori serviciilor publice.
Serviciile de utilitate  publică sunt definite la art.1 alin.2 din Legea nr.51/2006 a serviciilor  comunitare de utilităţi publice, actualizată, fiind menţionată la lit.e) „salubrizarea localităţilor”.                                                                                                                     
Potrivit art.2 alin.1 din Legea nr.101/2006 a serviciului de salubrizare a localităţilor, actualizată, „serviciul public de salubrizare a localităţilor face parte din sfera serviciilor comunitare de utilităţi publice şi se desfăşoară sub controlul, conducerea sau coordonarea   autorităţilor administraţiei publice locale ori asociaţiilor de dezvoltare comunitară, în scopul salubrizării localităţilor”.

Conform alineatului (2) al aceluiaşi articol, serviciul public de salubrizare a localităţilor se organizează pentru satisfacerea nevoilor populaţiei, ale instituţiilor publice şi ale operatorilor economici de pe teritoriul unităţii administrativ teritoriale.                                                                                                                                                                     
La alineatul (3) al articolului mai sus menţionat sunt enumerate activităţile pe care le cuprinde serviciul de salubrizare, fiind menţionată la lit.c) „organizarea prelucrării, neutralizării şi valorificării materiale şi energetice a deşeurilor”.

În vederea realizării de către operatorul de servicii publice de salubrizare S.C. Retim Ecologic Service S.A. a investiţiei Staţie de compostare cu fermentare uscată complet închisă, dotată cu sistem de ventilaţie şi filtrare a aerului pentru prelucrarea fracţiei biodegradabile din deşeurile municipale nepericuloase, deşeurile verzi şi nămolurile rezultate de la staţia de epurare a municipiului Timişoara, 
PROPUNEM:
-Trecerea  din domeniul privat al municipiului Timişoara în domeniul public al municipiului Timişoara a terenului în suprafaţă de 20.000 mp înscris în C.F. Nr.409857 a municipiului Timişoara (provenită din conversia pe hârtie a CF Nr.8442 Chişoda) cu nr.top.694/1/1; 694/1/2; 695/1/1; 695/1/2/2 în vederea realizării Staţiei de compostare cu fermentare uscată complet închisă, dotată cu sistem de ventilaţie şi filtrare a aerului pentru prelucrarea fracţiei biodegradabile din deşeurile municipale nepericuloase, deşeurile verzi şi nămolurile rezultate de la staţia de epurare a municipiului Timişoara.
-Darea în folosinţă gratuită, pe durata Contractului de delegare a gestiunii serviciilor publice de salubrizare a localităţilor prin concesiune nr.SC2006-15414/31.07.2006 încheiat între Consiliul Local al Municipiul Timişoara şi SC Retim Ecologic Service SA, a terenului în suprafaţă de 20.000 mp înscris în C.F. Nr.409857 a municipiului Timişoara (provenită din conversia pe hârtie a CF Nr.8442 Chişoda), cu nr.top.694/1/1; 694/1/2; 695/1/1; 695/1/2/2, domeniul public al municipiului Timişoara, către S.C. Retim Ecologic Service S.A. pentru realizarea Staţiei de compostare cu fermentare uscată complet închisă, dotată cu sistem de ventilaţie şi filtrare a aerului pentru prelucrarea fracţiei biodegradabile din deşeurile municipale nepericuloase, deşeurile verzi şi nămolurile rezultate de la staţia de epurare a municipiului Timişoara.

